b'\n_START_ARTICLE_\nFaunaforurening\n_START_PARAGRAPH_\nHvis dyr, der ikke naturligt h\xc3\xb8rer til en bestemt naturtype, slippes l\xc3\xb8s d\xc3\xa9r, vil de af og til kunne overleve og m\xc3\xa5ske endda fortr\xc3\xa6nge de dyr, der lever naturligt p\xc3\xa5 stedet. Det f\xc3\xa6nomen hedder faunaforurening._NEWLINE_Det er sket i stor stil f.eks. p\xc3\xa5 New Zealand, hvor der oprindeligt ikke levede pattedyr udover flagermus. Mange fugle p\xc3\xa5 New Zealand er udviklet til ikke at kunne flyve. Men da pattedyr som f.eks. katte og rotter kom til \xc3\xb8en, blev disse fugle et meget let bytte. Kun f\xc3\xa5 af de oprindelige indf\xc3\xb8dte fugle, der ikke kan flyve, findes i dag, heriblandt kiwierne og takaheen._NEWLINE_Men faunaforurening sker ogs\xc3\xa5 i Danmark, hvor f.eks. mink fra minkfarme er sluppet ud. De udkonkurrerer naturlige, danske sm\xc3\xa5rovdyr og \xc3\xa6der mange fugles \xc3\xa6g. Ogs\xc3\xa5 den iberiske skovsnegl, m\xc3\xa5ske bedre kendt under navnet "dr\xc3\xa6bersneglen", er en faunaforurening i Danmark. Da den ingen naturlige fjender har her i landet, kan den sprede sig uforstyrret og fortr\xc3\xa6nge vores egne sneglearter.\n_START_SECTION_\nKilder/Henvisninger\n_START_PARAGRAPH_\nHjemmesiden: http://www.naturligvis.u-net.dk/'